section_heading: Konstrukcija
paragraph_text: Tatra KT8D5 je dvosmjerni osmoosovinski motorni tramvaj, a svaka od 8 osovina je opremljena motorom. Vozilo je sastavljeno od tri dijela, koji su spojeni zglobom i Jacobsovim postoljem. Oba postolja (tramvaj ima dva zgloba) su smještena ispod prostora zglobova. Karoserija tramvaja je napravljena od metala i obložena limom. Pod (900 mm od tračnica, u prostoru zglobova 970 mm) je izrađen od vodootpornog materijala i pokriven gumenom protukliznom podlogom.<ref> Na svakoj strani je po pet vrata. Kožne stolice su u interijeru raspoređene sistemom 2+1 ili 2+2. Prostor za dječja kolica se nalazi u srednjem odjeljku. Upravljačnice su na krajevima vozila, a u jednoj upravljačnici je uzemljenje. Tramvaj se ističe od drugih jer ima kocku s brojevima linija, no pri modernizacijama se iste skida i stavljaju displeji (iznimka je KT8D5SU u Brnu).